title: "Demokraatisk Republiik Kongo"
text: "Det Demokraatisk Republiik Kongo [\u02c8k\u0254\u014bgo] (\u00fc\u00fcb Fraans\u00f6\u00f6sk: R\u00e9publique D\u00e9mocratique du Congo; faan 1971 ap tu 1997 Zaire (\u00fc\u00fcb Fraans\u00f6\u00f6sk: Za\u00efre; ufkurtet DR Kongo, Kongo (Kinshasa), Kongo-Kinshasa of de Kongo), as en republiik uun a maden faan Aafrika.  Uun a nuurd leit det Madelaafrikoons Republiik, uun a nuurduast de S\u00fc\u00fcdsudaan, uun a uast lei Uganda, Ruanda, Burundi, Tansaniia, uun a s\u00fc\u00fcduast leit Sambia, uun a s\u00fc\u00fcdwaast Angoola, uun a waast de Atlantisk Ootseaan an at Republiik Kongo.  At lun hee 71.884.000 lidj (2010).  At hoodsteed as Kinshasa.\n\nGeografii\n\nGeograafisk Laag\nDet DRK as det naistgratst lun uun Aafrika.\n\nAt lun dialt grensen m\u00e4 nj\u00fc\u00fcgen lunen. De lingst grens (2646 km) faan't lun wurt m\u00e4 Angoola an det kurtst (221 km) m\u00e4 Ruanda diald. Det dialt uk en 2332 km lung grens m\u00e4 Sambia, en 1747 km lung m\u00e4 det Madelaafrikoons Republiik, en 1229 km lung m\u00e4\u2019t Republiik Kongo, en 877 km lung m\u00e4 Uganda, en 714 km lung m\u00e4 S\u00fc\u00fcdsudaan, en 479 km lung m\u00e4 Tansaniia an en 236 km lung m\u00e4 Burundi. A eeg as 37 km lung.\n\nBerger\nDe huuchst berig uun det DR Kongo as de Stanley Berig, wat 5109 m huuch as. \u00d6ler huuch berger san de Emin Berg (4798 m) an de Mohi Berig (3480 m).\n\nDet DR Kongo hee s\u00f6\u00f6wen ialberger, wat bi of nai bi a grensen m\u00e4 Uganda an Ruanda lei. Jo san faan a nuurd tu a s\u00fc\u00fcd: \n Tshibinda Berig (1460 m), wat ei aktiif as.\n Sabyinyo Berig (3634 m), wat \u00fctjgingen as.\n Nyamuragira Berig (3058 m), wat aktiif as.\n Visoke Berig (3711 m); a toop faan deheer ialberig leit uun Ruanda. Det letst \u00fctjbreeg wiar uun 1957.\n Mikeno Berig (4437 m), wat ei aktiif as.\n Karisimbi Berig (4507 m); a toop faan deheer ialberig leit uk uun Ruanda. Hi as ei aktiif.\n May-ya-moto Berig (950 m), wat ei aktiif as.\n\nStruumer\nDe Kongo Struum leept troch at lun iin uun at Atlantik.\n\nSteeden\nD\u00f6n tjiin gratst steeden uun't lun san:\n\nIndialing faan Ferwalting\n\nSant 2015 hee det DR Kongo ian steedprowins (Kinshasa) an 25 prowinsen (\u00fc\u00fcb Fraans\u00f6\u00f6sk: Provinces, \u00fc\u00fcb Kongo: Bizunga).\n\nBef\u00f6lkring\n\nSpriiken\nDet amtelk spriik faan't lun as Fraans\u00f6\u00f6sk.\n\nHistoore \nFaan 1885 ap tu 1908 wiar at lun \u00fc\u00fcs priwaat eegendoom faan a belgisk k\u00f6ning Leopold II. a Kongo-Freistoot. Uun 1908 wurd det en belgisk koloni. 30. Juni 1960 wurd at lun suwereen. Joseph Kasavubu wiar de iarst president.\n\nPolitiik \nDet DR Kongo as en republiik. A president faan't lun sant 2019 as F\u00e9lix Thisekedi.\n\nB\u00fctjenpolitiik \nDet DR Kongo as lasmoot faan d\u00f6n Feriand Natschuunen sant 20. September 1960.\n\nWiartskap\nAt weering faan't lun as de Kongo-Franc, wat faan det Sentraaalbeenk faan de Kongo \u00fctjbroocht wurt.\n\nLuke uk diar \n Kongo (struum)\n\nKwelen\n\nDemokraatisk Republiik Kongo"